Diari Oficial de la Generalitat Valenciana


Sumari del DOGV 5753, del 30-04-2008 (2008/4340)

Informació pública del Programa d'Actuació Integrada Sector Barranquets del sòl no urbanitzable d'Albaida.
----------------------------------------------------------------------------------------------------------

### Dades del document

Número de DOGV
:   5753

Data del DOGV
:   30-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4340


Data del document
:   07-04-2008

Organisme emissor
:   Turismelar Promotores, SL

Tipus de document
:   Informació Pública

Descriptors 

:   * Albaida
    * empresa privada
    * pla d'urbanisme

Informació pública del Programa d'Actuació Integrada Sector Barranquets del sòl no urbanitzable d'Albaida. [2008/4340]  
Turismelar Promotores, SL, representada per Antonio Ruiz Pozanco, com a administrador solidari de l'entitat, a l'efecte del compliment del requisit d'informació pública dels documents d'ordenació, establit en l'article 134 de la Llei Urbanística Valenciana, fa públic el següent:  
Programa d'Actuació Integrada Sector Barranquets del sòl no urbanitzable d'Albaida.  
La societat Turismelar Promotores, SL ha formulat una proposta de programa d'actuació integrada, per al desenvolupament urbanístic dels terrenys compresos en el sector Barranquets del sòl no urbanitzable del municipi d'Albaida, i s'hi adjunten l'alternativa tècnica, amb pla parcial modificatiu, projecte d'urbanització, estudi hidrològic, inventari preliminar de construccions, plantacions i instal·lacions, mesures de control de qualitat i compliment de les normes de qualitat ambiental, projecte bàsic d'enllaç de l'actuació; documents d'ordenació, com a estudi d'integració paisatgística, i tots els procedents, segons l'article 124 de la Llei Urbanística Valenciana; i justificació d'integració territorial, a l'empara del que disposa l'article 134.1 de la Llei Urbanística Valenciana i tenint en compte que es produirà modificació de l'ordenació estructural, així com còpia del resguard de sol·licitud de cèdula territorial d'urbanització, de conformitat amb l'article 226.2 del Reglament d'Ordenació i Gestió Territorial i Urbanística.  
- Remitent promotor: Turismelar Promotores, SL, amb domicili al carrer dels Centelles, núm. 29 de la localitat de València (46457), i amb CIF B-97321905.  
- La zona afecta el programa: limita al nord pel riu Clariano, límit nord del terme municipal d'Albaida; a l'est amb el terme de Bufali; a l'oest amb sòl no urbanitzable de protecció agrícola; i al sud pel barranc dels Barranquets.  
En la seua sessió de Ple ordinària de 27 de novembre de 2007, l'Ajuntament d'Albaida va acordar:  
Primer  
Iniciar el procediment per a la gestió indirecta del Programa d'Actuació Integrada del Sector Barranquets del sòl urbanitzable del municipi.  
Segon  
Aprovar les bases particulars, que es troben en la pàgina web de l'Ajuntament d'Albaida, www.albaida.org.  
El 12 de desembre de 2007 es va publicar en el Diari Oficial de la Comunitat Valenciana l'acord d'inici del procediment esmentat i s'ha remés per a la publicació al Diari Oficial de la Unió Europea el 5 de desembre de 2007.  
A tenor de l'article 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa, el pla parcial modificatiu, projecte d'urbanització i la resta de la documentació esmentada a informació pública, per un termini d'un mes, a l'efecte de la presentació d'al·legacions, comptats a partir de l'endemà de la publicació d'aquest anunci en el Diari Oficial de la Comunitat Valenciana. En sobre tancat, i no sotmés a exposició al públic, es presenta la documentació que identifica el sol·licitant, la seua capacitat i solvència, així com la proposició juridicoeconòmica.  
La dita documentació es troba depositada en la notaria d'Eulogio-Marcelino Jover Barber, amb número de protocol 550 de data 7 d'abril de 2008, sítia a la plaça de la Fira, 1-1r-4a d'Albaida. Qualsevol persona podrà comparéixer en l'esmentada notaria, en horari de 09.00 a 14.00 hores de dilluns a divendres, i consultar la protocol·lització de l'alternativa tècnica de programa. També podrà presentar-se en l'Ajuntament d'Albaida, siti a la plaça Major, núm. 7, 46461, per a examinar l'exemplar depositat en aquest amb Registre General d'Entrada de data 7 d'abril de 2008, i formular, si és el cas, al·legacions en el termini indicat en el paràgraf anterior d'un mes a partir de la publicació d'aquest anunci en el DOCV.  
Amb anterioritat a la publicació del present anunci, i en compliment del que establix l'article 134.4 de la Llei 16/2005, s'ha remés el corresponent avís al domicili fiscal dels qui consten en el cadastre com a titulars de drets afectats per l'actuació proposada.  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present informació pública s'efectua per als interessats que siguen desconeguts, dels qui s'ignore el lloc de notificació o, intentada aquesta, no s'haja pogut practicar, a l'efecte de remetre avís amb el contingut d'aquest anunci als titulars de drets que figuren en el cadastre, segons el que disposa l'article 296.4 del Reglament d'Ordenació i Gestió Territorial i Urbanística.  
Albaida, 7 d'abril de 2008.- Turismelar Promotores, SL: Antonio Ruiz Pozanco.